27 



dices pyloricæ); disse findes dog langtfra altid, men kan 

 paa den anden Side være til Stede i meget stort Antal. 

 Af særlig ejendommelige Bygningsforhold hos indenland- 

 ske Benfisk kan omtales, at Mavens sidste Afsnit hos 

 Helten er muskuløst og kraaseagtigt, hvilket ogsaa gælder 

 Multerne, og at Galdegangen munder meget langt fremme 

 hos Karpefiskene, idet selve Maven hos disse er lidet 

 udviklet. 



Føden findes paa forskellig Vis. Rovfiskene styr- 

 ter sig med en pludselig Bevægelse over det Bytte, 

 som de fra deres Skjul har faaet Øje paa, eller de for- 

 følger Byttet, indtil de indhenter det; deres Tænder er 

 hyppigst spidse og bagudbøjede, saa at det een Gang 

 grebne Dyr vanskelig kan rive sig løs, men let glider ind 

 i Munden. Enkelte Fisk (som Havtasken) lokker Byttet 

 hen i sin Nærhed ved at friste det med tilsyneladende 

 spiselige Udvækster paa sit Hoved for derpaa pludselig 

 at aabne sit mægtige Gab og sluge den uforsigtige. I 

 Modsætning til Rovfiskene, der lever hovedsagelig af 

 andre Fisk, kaldes de Fisk, der lever af Plantekost eller 

 af hvirvelløse Dyr, for Fredfisk. Det synes, som om kun 

 meget faa Fisk udelukkende eller endog blot hovedsagelig 

 ernærer sig af Plantekost; til de sidste hører mulig Rud- 

 skallen. De Fisk, der lever af mindre Dyr, har ofte sær- 

 lige Hjælpemidler til Fangsten. Føletraade ved Munden 

 eller i Finnerne søger det spiselige frem af Bunden og 

 findes derfor hos Fisk, der tager Bundnæring (f. Eks. 

 Mulle, Grundling, Malle). Fisk, der nærer sig af Svævets 

 Dyr, filtrerer disse fra ved Hjælp af et fint Gællegitter 

 (f. Eks. Sild, Heltling). Særlig sammensat er Forholdet 

 hos en Del Karpefisk, hvis Mund kan strækkes snabel- 

 agtig frem, medens en Ganepude („Karpetungen") afspær- 

 rer Mundhulen bagtil; herved pumpes Bundmaterialet ind 

 i Mundhulen, hvorefter Munden lukkes. Ganepuden løftes. 

 Vandet drives ud gennem Gællegitret, medens Ganepuden 

 fraskiller de uspiselige Dele og lader Fødeemnerne pas- 

 sere ned i Svælget til Svælgtændernes Behandling. 



